Յարոսլավ: Հազար տարի առաջ

«Յարոսլավ։ Հազար տարի առաջ» (ռուս.՝ «Ярослав. Тысячу лет назад»), 2010 թվականի ռուսական լիամետրաժ գեղարվեստական արկածային ֆիլմ, որը պատմում է Ռոստովի իշխանությունում Յարոսլավ Իմաստունի իշխանության և Յարոսլավլ քաղաքի հիմնադրման մասին։ Ստեղծվել է Յարոսլավլի 1000-ամյակին նախապատրաստվելու շրջանակներում։


== Սյուժե ==
Ֆիլմը ներկայացնում է իշխան Յարոսլավի պայքարը ստրկավաճառների դեմ, նրա ու «արջերի» ցեղի առաջնորդի դստեր՝ Ռայդայի սիրո պատմությունը, ցեղերի համախմբումը Ռոստովի շուրջ և քրիստոնեության տարածումը, Յարոսլավլի հիմնադրումը «արջերի» ցեղի կռատան տեղում։


== Դերերում ==
Ալեքսանդր Իվաշկևիչ  — Յարոսլավ Իմաստուն (հնչյունավորել է Դենիս Բեսպալին)
Սվետլանա Չույկինա — Ռայդա
Ալեքսեյ Կրավչենկո — Խարալդ
Վիկտոր Վերժբիցկի — Սվյատոզար
Վալերի Զոլոտուխին — Չուրիլա
Պավել Խրուլյյով — Վենդ
Ելենա Պլակսինա — Ժելանա
Ֆեոդոր Շուվալով — Իլյուշա
Բորիս Տոկարև — Մելեյ
Վլադիմիր Անտոնիկ – Վիշատա
Յուրի Վակսման – Բուդի
Կոնստանտին Միլովանով – Բուդիմիր
Սերգեյ Գենկին – Գորազդ
Գեորգի Նազարենկո – հայր Ֆեոդոր
Ռոման Կուրցին – ռազմիկ
Ալեքսանդր Գիզգիզով – Ալդան, ավազակների խմբավորման ղեկավար
Անորա Խալմատովա – Տունա, Ալդանի կին
Ալեքսեյ Դմիտրիև – Կիրդ
Դմիտրի Ուրոսով – 1-ին զինվոր
Դենիս Յասիկ – 2-րդ զինվոր
Սերգեյ Գուրև – Միկուլա
Վլադիմիր Տերեշչենկո – Կորիլո
Կիրիլ Բոլտաև – Նևզոր
Կիրիլ Բիրկին – Ռադիմ
Յարոսլավ Ուզենյուկ – Վյաչկո
Վլադիմիր Բադով – Կրիվ
Դանիիլա Կալուցկիխ – գերի
Վլադիմիր Շիբանկով – կախարդ
Եվգենի Բոգորոդսկի – ավագ վարյագ
Անդրեյ Զոլոտուխին – Ալդանի 1-ին օգնական
Դենիս Գրիգորենկո – Ալդանի 2-րդ օգնական
Աննա Լիտկենս – Աննա, Յարոսլավի կինը
Նատալյա Վախրուկովա – ստրկուհի
Էլինա Կոզլովա – քաղաքացի
Անտոն Սմեկալկին – դահիճ
Նիկիտա Կուզնեցով – դահճի օգնական
Վադիմ Բյրկին – Խազար
Մարինա Կարաբանովա – պառավ
Ալեքսանդր Գրուզդև – հեղինակի տեքստը


== Նկարահանող խումբ ==
Սցենարի հեղինակ՝ Մարինա Կոշկինա՝ Դմիտրի Կորոբկինի մասնակցությամբ
Բեմադրող ռեժիսոր՝ Դմիտրի Կորոբկին
Պատմական խորհրդատու՝ Սերգեյ Կաինով
Բեմադրող օպերատոր՝ Դմիտրի Կորոբկին
Կոմպոզիտորներ՝  Անդրեյ Կոմիսարով,  Գլեբ Մատվեյչուկ
Բեմադրող նկարիչ՝ Մարիա Տուրսկայա
Պրոդյուսերներ՝ Վադիմ Բիրկին,  Օլեգ Սուրկով


== Ստեղծման պատմություն ==
Յարոսլավլի 1000-ամյակի տոնակատարությանը նախապատրաստվելու պլանի մեջ է մտել իշխան Յարոսլավ Իմաստունի մասին ֆիլմի նկարահանումը։ 2008 թվականին Ռոսկուլտուրան անցկացրել է մրցույթ, որում հաղթել է «Աննա Դոմենի։ Ոճի գործակալություն» («Анна Домени. Агентство стиля») ՍՊԸ-ն, որը մասնագիտացած է «պրոդակտ- փլեյսմենթ»-ում՝ թաքնված գովազդի տեղադրում ֆիլմերում։ «Աննա Դոմենի»-ի հետ, որի համար սա ֆիլմի նկարահանման առաջին ինքնուրույն նախագծերից մեկն էր, կնքվել է պետական ֆինանսական աջակցության 1 մլն դոլարի պետական պայմանագիր։ Մնացած 4 մլն դոլարը ընկերության սեփական միջոցներն են և մասնավոր ներդրումները։ Ի սկզբանե նախատեսվում էր ծախսել 10-12 մլն դոլար, սակայն ֆիլմի բյուջեն հաջողվել է կրճատել տնտեսական ճգնաժամի շնորհիվ, որը թույլ է տվել նվազեցնել ծառայությունների արժեքը, վարձավճարները և վճարումները մասնագետներին և դերասաններին։
Ֆիլմի նկարահանումներն անցկացվել են 2009 թվականին Յարոսլավլի մարզի Տուտաևսկի շրջանում, որտեղ 6 ամսվա ընթացքում փայտե քաղաք է կառուցվել։ Դարաշրջանի վերարտադրման համար օգտագործվել են Յարոսլավլի և Ռոստովի արգելոց-թանգարանների արխիվները, որպես խորհրդականներ ներգրավվել են պատմաբաններ։ Զանգվածային տեսարաններում ներգրավված են եղել Տուտաևի բնակիչները, ինչպես նաեւ տեղի թատրոնների դերասանները։
Ֆիլմի համար նկարահանվել է հայտնի հեղինակ-կատարող Սերգեյ Տրոֆիմովի «Царство Божие» երգի տեսահոլովակը, որը դարձել է ֆիլմի հիմնական երաժշտական մոտիվը։
Ֆիլմի ռուսական պրեմիերան կայացել է 2010 թվականի հոկտեմբերի 14-ին։ Նախնական ցուցադրությունը տեղի է ունեցել Յարոսլավլում հոկտեմբերի 2-ին (առաջին երկու սեանսներից ստացված հասույթն  ուղղվելու է վթարից տուժած Յարոսլավլի բնակիչ աշակերտուհու բուժմանը), ինչպես նաև հոկտեմբերի 5-ին՝ Բալթիական նավատորմի «Յարոսլավ Իմաստուն» պահակային նավի վրա։
Ֆիլմը թողարկվել է 2010 թվականի նոյեմբերի 5-ին։


== Ծանոթագրություններ ==


== Արտաքին հղումներ ==
«Полнометражный фильм «Ярослав. Тысячу лет назад»»։ Театр каскадеров «Ярфильм»։ Վերցված է 2018-09-09